Document ID: 32001R1566

Komisjoni määrus (EÜ) nr 1566/2001,
12. juuli 2001,
millega rakendatakse nõukogu määrust (EÜ) nr 577/98 tööjõu valikvaatluse korraldamise kohta ühenduses puuetega inimeste tööhõivet käsitleva 2002. aasta lisaküsimustiku suhtes
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 9. märtsi 1998. aasta määrust (EÜ) nr 577/98 tööjõu valikvaatluse korraldamise kohta ühenduses, [1] eriti selle artikli 4 lõiget 2,
ning arvestades järgmist:
(1) Komisjoni määrusega (EÜ) nr 1626/2000 [2] on koostatud tööjõuvaatluste lisaküsimustike programm aastateks 2001-2004, mis sisaldab puuetega inimeste tööhõivet käsitlevat lisaküsimustikku.
(2) Vastavalt määruse (EÜ) nr 577/98 artikli 4 lõikele 2 koostatakse lisaküsimustikuga kogutavate andmete üksikasjalik loend vähemalt 12 kuud enne selle küsimustiku kohase vaatlusperioodi algust.
(3) Puuetega inimeste tööturu olukorra kohta on vaja igakülgset ja võrreldavat andmekogumit vastavalt puuetega inimeste võrdseid võimalusi käsitlevale nõukogu 17. juuni 1999. aasta resolutsioonile, [3] millega kutsutakse komisjoni üles tegema koostööd liikmesriikidega ning jälgima ja analüüsima puuetega inimeste tööhõive arengut võrreldavate andmete põhjal, lähtudes eelkõige Euroopa tööhõivesuunistest ja süvalaiendamise põhimõttest.
(4) Käesoleva määrusega ettenähtud meetmed on kooskõlas nõukogu otsusega 89/392/EMÜ, Euratom [4] loodud statistikaprogrammi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Puuetega inimeste tööhõive kohta aastal 2002 lisaküsimustikuga kogutavate andmete üksikasjalik loend on esitatud käesoleva määruse lisas.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2001

Labels: 9
19